- Hindi News
- National
- एसडीएम ने की अवैध खनन के खिलाफ कार्रवाई दो ट्रैक्टर ट्राली जब्त, तीन गिरफ्तार
एसडीएम ने की अवैध खनन के खिलाफ कार्रवाई दो ट्रैक्टर ट्राली जब्त, तीन गिरफ्तार
धौलपुर | एसडीएममनीष फौजदार ने गुरुवार शाम को कन्या कॉलेज के पास हो रहे अवैध खनन पर छापामार कार्रवाई की। इस दौरान पत्थर से भरे 2 ट्रैक्टर ट्राली को जब्त कर 3 जनों को गिरफ्तार कर लिया। जबकि कई लोग मौके से भाग गए। एसडीएम मनीष फौजदार ने बताया कि कलेक्टर को किसी ने कन्या कॉलेज के नवनिर्मित भवन के पास अवैध खनन होने की शिकायत की। कलेक्टर के निर्देश पर मैंने शाम को मौके पर पहुंच कर कार्रवाई की। कार्रवाई के दौरान मौके से अवैध पत्थर से भरे 2 ट्रैक्टर ट्रालियों को जब्त कर 3 लोगों को गिरफ्तार कर लिया। इसके बाद मौके पर सदर थाना प्रभारी नियाज मौहम्मद पचगांव चौकी प्रभारी एवं खनिज विभाग के एमई को भी मौके पर बुला लिया गया। पुलिस को दोनों आरोपियों एमई को जब्त ट्रैक्टर ट्राली सुपुर्द कर दिए। एसडीएम फौजदार ने बताया कि गिरफ्तार लोगों को छुड़ाने के लिए छावनी के दो युवक आए। जिन्होंने चौकी पुलिस से झगड़ा करने की कोशिश की। दाेनों युवकों को शांतिभंग में गिरफ्तार कर लिया गया।
tgl_Latn sot_Latn hin_Deva hin_Deva hin_Deva